Έλλη Πασπαλά

Η **Έλλη (Ελισάβετ-Ελένη) Πασπαλά** (Νέα Υόρκη, 17 Μαΐου 1957) είναι Ελληνίδα τραγουδίστρια. 

Έχει συνεργαστεί με πληθώρα καλλιτεχνών, όπως ο Μάνος Χατζιδάκις, ο Μίκης Θεοδωράκης, ο Γιώργος Νταλάρας, η Μαρία Φαραντούρη, ο Διονύσης Σαββόπουλος, ο Νίκος Ξυδάκης, ο Στάμος Σέμσης, η Λένα Πλάτωνος, η Δήμητρα Γαλάνη,  ο Σταμάτης Κραουνάκης, η Ευανθία Ρεμπούτσικα, ο Παναγιώτης Καλαντζόπουλος  κ.ά. Στο ρεπερτόριό της καλύπτει μια ευρεία γκάμα μουσικών επιλογών, όπως λαϊκό τραγούδι, έντεχνο, τζαζ, κλασική μουσική κ.ά. Έχει χαρακτηριστεί ως "μία από τις πιο εκφραστικές και αισθαντικές φωνές".

## Βιογραφία
Η Έλλη Πασπαλά γεννήθηκε στη Νέα Υόρκη. Φοίτησε στο Manhattan School of Music. Παρακολούθησε μαθήματα τραγουδιού με την σοπράνο Τζούντιθ Ράσκιν και υποκριτικής με τον ηθοποιό Γουίλιαμ Χίκεϊ. Πήρε μέρος σε συναυλίες στις ΗΠΑ και τον Καναδά, καθώς και σε παραστάσεις όπερας. 

Στην Αθήνα ήρθε το 1982 και καθιερώθηκε από τη συνεργασία της με το Μάνο Χατζιδάκι μέχρι το 1988. Πρωταγωνίστησε στο θεατρικό έργο του Γρηγόρη Βαλτινού για τη ζωή του Άντον Τσέχωφ. Η προσωπική της δισκογραφική πορεία ξεκίνησε το 1988 με το δίσκο *"Στη λάμψη του φεγγαριού"*. Το 1990 κυκλοφορεί το *"Νησί των Λωτοφάγων"*, δίσκος ο οποίος τον επόμενο χρόνο ηχογραφήθηκε στο Λονδίνο με αγγλικούς στίχους του Laurence Roman με τον τίτλο *"Living a lie".

To [[1993]], η Έλλη Πασπαλά τραγουδάει στο [[Μέγαρο Μουσικής Αθηνών]] στο αφιέρωμα με τίτλο "Το Ελληνικό Τραγούδι στο Μέγαρο Μουσικής". Το [[1994]], συνεργάζεται με το [[Σταμάτης Κραουνάκης|Σταμάτη Κραουνάκη]] στο δίσκο *"Μουσική Εικόνα-Γόβα Στιλέτο".* Την ίδια χρονιά έδωσε συναυλίες στην [[Ολλανδία]] για το Φεστιβάλ Σύγχρονου Ελληνικού Τραγουδιού και το [[1995]] στα πλαίσια του εορτασμού των [[Ολυμπιακοί Αγώνες|Ολυμπιακών Αγώνων]] συμμετείχε σε σειρά καλλιτεχνικών εκδηλώσεων στην [[Ατλάντα]].

Το χειμώνα του [[1995]]-[[1996|96]], εμφανίζεται στο "Χάραμα", ενώ στο δίσκο με τίτλο *"Για τη συνήθεια του έρωτα"* συνεργάζεται με τον Παναγιώτη Καλαντζόπουλο. 

Στις *"Μουσικές του Κόσμου"* συνεργάζεται με τη [[Μαρία Φαραντούρη]] και τη [[Σαβίνα Γιαννάτου]]. 

Ακολουθούν οι δίσκοι *"Trio"* ([[2001]]), από τη συνεργασία της σε εμφανίσεις με τον [[David Lynch]] (Ντέιβιντ Λιντς) και το [[Σταύρος Λάντσιας|Σταύρο Λάντσια]], *"Σε ποιο θεό να πιστέψω"* ([[2002]]) και *"Ο χορός των Άστρων"'' (2007). Παράλληλα, η Έλλη Πασπαλά συνεργάζεται και σε ζωντανές εμφανίσεις με την Ευανθία Ρεμπούτσικα και τον Παναγιώτη Καλαντζόπουλο και την Ορχήστρα του Δρόμου.

### Προσωπική ζωή
Η Έλλη Πασπαλά δεν απασχολεί τη δημοσιότητα με την προσωπική της ζωή. Το 1998 παντρεύτηκε το μουσικό Ντέιβιντ Λιντς, συνεργάτη της για μεγάλο χρονικό διάστημα, και το 1999 απέκτησαν το γιο τους, Θωμά Ιουλιανό ο οποίος είναι επίσης μουσικός.  

Έχει συνεργαστεί με φιλανθρωπικές οργανώσεις και ΜΚΟ, όπως η Greenpeace, οι Γιατροί Χωρίς Σύνορα, η Διεθνής Αμνηστία και άλλες.

Της αρέσει η ποίηση του Σαίξπηρ και τα εικαστικά έργα του Μόραλη και του Γκόγια.

## Δισκογραφία
* Στη λάμψη του φεγγαριού-1988
* Το νησί Των λωτοφάγων-1990
* Living a lie-1993
* Η Έλλη Πασπαλά στο μέγαρο μουσικής-1993
* Μουσική για εικόνα-Γόβα στιλέττο-1994
* Για τη συνήθεια του έρωτα-1997
* Σ’ αγαπώ-1999
* Φτηνά τσιγάρα-2000
* Trio (Ζωντανή ηχογράφηση από την Σφεντόνα)-2001
* Σε ποιο Θεό να πιστέψω-2002
* Ο χορός των άστρων-2007

## Συμμετοχές
*1982: Μάνος Χατζιδάκις - Πορνογραφία
*1983: Μάνος Χατζιδάκις - Οι μπαλάντες της οδού Αθηνάς
*1984: Μάνος Χατζιδάκις - Μemed γεράκι μου
*1986: Μάνος Χατζιδάκις - Στη Ρωμαϊκή αγορά
*1987: Μάνος Χατζιδάκις - Η λαϊκή αγορά
*1988: Δ. Σαββόπουλος - Ο κ. Σαββόπουλος ευχαριστεί τον κ. Χατζιδάκι
*1988: Μάνος Χατζιδάκις - Στο Σείριο υπάρχουνε παιδιά
*1989: Χ. & Π. Κατσιμίχας - Απρίλη ψεύτη
*1993: Στάμος Σέμσης - Cairo
*1994: Σταμάτης Κραουνάκης - Γόβα στιλέτο
*1994: Kώστας Χαριτάτος - Μεγάλο καλοκαίρι
*1995: Σταμάτης Κραουνάκης - Όταν έρχονται οι φίλοι μου
*1996: Νίκος Ξυδάκης - Η βουή του μύθου
*1996: Δήμητρα Γαλάνη - Στο Χάραμα Μέρος Β'
*1996: Γιάννης Κότσιρας - Αθώος ένοχος
*1996: Νίκος Πορτοκάλογλου - Άσωτος υιός
*1998: Active Member - Μύθοι του βάλτου
*1998: Νίκος Αντύπας - Θεατής
*1998: Ευανθία Ρεμπούτσικα - Το αστέρι κι η ευχή
*1999: Συλλογή - Τα σκόρπια της όχθης
*2000: Παναγιώτης Καλαντζόπουλος - Φτηνά τσιγάρα
*2001: Νίκος Κυπουργός - Τα μυστικά του κήπου
*2002: Χ. & Π. Κατσιμίχας - Στους ελαιώνες της αγάπης
*2002: Σταύρος Λάντσιας - Το ταξίδι μιας νότας
*2002: Νότης Μαυρουδής - Στην ηχώ του έρωτα
*2003: Κωνσταντίνος Βήτα - Transformations
*2003: Nότης Μαυρουδής - Corifeo
*2003: Raining Pleasure - Forwards + Backwards
*2004: Νότης Μαυρουδής - Live at the Odean of Herod Atticus
*2004: Ευανθία Ρεμπούτσικα - Φωνή Αιγαίου
*2005: Raining Pleasure - Reflections
*2008: Παναγιώτης Καλαντζόπουλος - Summertime in Prague
*2011: Γιώργος Καγιαλίκος - Εννέα Κρυμμένα Τραγούδια

## Παραπομπές

## Εξωτερικοί σύνδεσμοι
*Ανεπίσημη ιστοσελίδα αφιερωμένη στην Έλλη Πασπαλά
*Βιογραφικό της Έλλης Πασπαλά από το MusicCorner
*Βιογραφικό της ερμηνεύτριας στο in.gr
*
*

Κατηγορία:Ελληνίδες τραγουδίστριες